कार्यक्रम में धर्मगुरू सैयदना श्री मुफद्दल सैफुद्दीन साहब ने कहा कि इमाम हुसैन ने मोहब्बत और इंसानियत सदा बनी रहे, इसके लिये अपना बलिदान दिया। उन्होंने मोहब्बत का पैगाम दिया। सभी धर्म और मजहब प्रेम का संदेश देते हैं। उन्होंने कहा कि भारत में पीस ऑफ माइन्ड है। समाज को वतन के साथ प्यार करने, सबकी खुशी में खुश होने, जुबान और व्यवहार को मीठा रखने की सीख दी। उन्होंने प्रधानमंत्री श्री मोदी को जन्म-दिवस की अग्रिम शुभकामनाएँ देते हुए कहा कि उन्हें देशवासियों के विकास तथा समग्र कल्याण की शक्ति मिले। उन्होंने आयोजन में सहयोग के लिये राज्य सरकार का आभार ज्ञापित किया।